Plura (elv)

Plura (IFA: płu:`ra) er et norsk vassdrag i Plurdalen i Rana kommune på Helgeland i Nordland. Elven har sin fjerneste kilde i den svensk-norske innsjøen Lille Umvatnet 629 moh. Derifra renner vannet nordover til Kallvatnet på norsk side, som noen ganger omtales som Pluras kilde. Plura renner først i en nordlig og deretter i en vestlig retning gjennom Plurdalen. Plura har sitt utløp i Ranelva ca. 10 km før dennes utløp i Ranfjorden.

Plura renner både over og under bakken, og har Norges lengste underjordiske løp (3,8 km). Elva er rik på laks, ørret og røye. Før midten av 1960-årene var Plura en stor elv, som vasket ut kalkstein i fjellet og frembragte flere grotter nedover Plurdalen. Gjennom Pluragrotta passerte det 20 000 kubikkmeter vann i minuttet. Etter oppdemningen av Kallvatnet, ble Plura nesten tørrlagt, og vannet i Pluragrotta ble stående som i en vannlås.

Navnet har trolig sammenheng med verbet «prula», som betyr «kokende» og «sydende» i lokal dialekt.

Etymologi
Gården Plurheia, som er oppkalt etter elva, ble ryddet omkring 1650, men omtales ikke før i 1661. Den første personen som omtales i sammenheng med gården er oppsitter og leilending Dave Persa (David Pedersen) Plurhei.Person: Dawid Pers, Digitalarkivet, Manntallet 1701, nr. 16: Helgeland fogderi Han ble født i 1681 i Mo i Rana og døde i 1739 på gården Plurheia i Nord-Rana.Per Davesen Plurheia 1681–1739  (58 år) , eblix.net, besøkt 26. mai 2021

Gårdsnavnet ble skrevet Prul Hey i 1661, Prulhey i 1666, Prugelhey i 1701,Prugelhey, Digitalarkivet, Manntallet 1701, nr. 16: Helgeland fogderi Prugelhei i 1723, Pruvelhede i 1729, Prugelhej i 1801 og Prugelhei i 1838,Arkivet, Rana kommune 1865, 1875, 1885 og 1891. I 1900 og 1920 ble navneformene Plurheien og Plurheia benyttet.Søk etter personer i folketellingen fra 1900:Plurheien, digitalarkivet.no Dette tyder på at elva opprinnelig het *Prula, og at det nåværende navnet oppstod mellom 1891 og 1900 ved en ombytting av l og r.

Å prule er et eldre og utdødd uttrykk i ranværingsdialekt som betyr «å koke». I bokverket Norske bygdemaal nevner Hans Ross (1833–1914) verbet «pråla», som betyr «larme», «lage leven», og som også finnes i svenske dialekter. Det er beslektet med de tyske verbene prahlen og protzen, såvel som med det norske verbet å prale, som betyr «å skryte». Elva er i strid med mange fosser og stryk, og navnet er forklart som å ha betydningen en «kokende» eller «sydende» elv.

Gården Plurheia ble nedlagt i 2019.

Sportsdykking

Pluragrotta er et populært sted for sportsdykkere fra hele verden, deriblant Australia, Tyrkia, Mexico og Tyskland.Emilie Sofie Olsen: Et unikt naturfenomen som trekker til seg dykkere fra hele verden, Rana Blad, 15. juni 2017  Den er Nord-Europas største vannfylte grotte, og det tilrettelegges for grotteturisme på fjellgården Jordbru i Plurdalen.

Sportsdykkingen har ikke vært uten risiko. I 2006 omkom en person, og i 2014 omkom det to personer.

Bildegalleri

Referanser
Folketellingen 1801
Folketellingen 1865
Folketellingen 1875
Heltzen 1975, side 51-52
NGDF 2018
Sandnes 1976, side 247
Wiktionary: Pråla, 2018

Kilder
Bøker

Nettsteder

 Eksterne lenker 


Kategori:Elver i Rana
Kategori:Ranavassdraget
Kategori:Plurdalen